Taitiryja Upanišada
Taitiryja Upanišada (skr. तैत्तिरीयोपनिषत् = IAST: Taittirīyopaniṣad) – viena iš vedų kanono brahmaniškųjų komentarų – Upanišadų – dalių. Ši Upanišada priskiriama Juodajai Jadžurvedai ir yra siejama su Taitiryjos mokykla, kurios pradininku laikomas rišis Titiris. Upanišados pradžioje nagrinėjama šikša vedanga – dėstomas teisingas mantrų tarimas, pateikiamas jų interpretavimas, mokytojo priesakai mokiniui. Antrojoje dalyje, vadinamoje „Brahmano palaiminimu“, pasakojama apie Atmano prigimtį, jo kūną gaubiančius kiautus ir palaimą, kurioje pažįstama Jo esmė. Trečiojoje dalyje pasakojama, kaip išminčius Bhrigus mokosi pažinti Brahmano apraiškas. Taitiryja Upanišada sudaryta iš 3 dalių: Šikša Valli, Brahmananda Valli ir Bhrigu Valli. Upanišados pradžioje yra viena iš populiaresnių ramybės („šanti“) mantrų: